Ing antarané lintang-lintang sing wis ditepungi, Proxima Centauri wis dadi lintang paling cerak saka srengéngé sakwéné 32.000 taun, lan bakal tetep dadi sing paling cerak sakwéné 33.000 taun sabanjuré. Sawisé iku, posisi lintang paling cerak bakal digantèkaké déning Ross 248.[45] Proxima bakal ana ing posisi paling cerak karo srengéngé watara 3,11 taun cahya manèh, utawa watara 26.700 taun.[2] Lintang iki ngorbit liwat Bima Sakti jroning kisaran let antara 8,3 nganti 9,5 kpc saka pusat galaksi, lan mawa eksentrisitas orbit gedhéné 0,07.[46]